Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: (23) Az iskolák, az e törvénynek a 2002. évi LXII. törvény 83. §-ával megállapított 52. §-ának (3) bekezdésében
Paragraph Index: 449

1. A pedagógust és a nevelõ és oktató munkát közvetlenül segítõ alkalmazottat titoktartási kötelezettség terheli a gyermekkel, a tanulóval és családjával kapcsolatos minden olyan tényt, adatot, információt illetõen, amelyrõl a hivatásának ellátása során szerzett tudomást. E kötelezettség független a foglalkoztatási jogviszony fennállásától, és annak megszûnése után, határidõ nélkül fennmarad. A titoktartási kötelezettség nem vonatkozik arra az esetre, ha alóla a szülõvel történõ közlés tekintetében a tanuló, másokkal történõ közlés tekintetében a tanuló és a szülõ közösen, mindkét esetben írásban felmentést adott. A tanuló írásbeli hozzájárulásának hiányában sem minõsül a titoktartási kötelezettség megszegésének a cselekvõképtelen kiskorú szülõjének tájékoztatása, ha az a konkrét tény, adat, információ átadása nélkül, és azt követõen történik, hogy a pedagógus, illetve a nevelõ és oktató munkát segítõ alkalmazott meggyõzõdött arról, hogy a tanulót ezzel nem hozza hátrányos helyzetbe. A titoktartási kötelezettség nem terjed ki a nevelõtestületi értekezletre, a nevelõtestület tagjainak egymásközti, a gyermek, tanuló érdekében végzett megbeszélésre. A titoktartási kötelezettség nem terjed ki azokra az adatokra, amelyek e törvény alapján kezelhetõk és továbbíthatók. A titoktartási kötelezettség kiterjed azokra is, akik részt vesznek a nevelõtestület ülésén.

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes